 Madaxweynaha Jamhuuriyadda Federaalka ah ee Soomaaliya Maxamed Cabdullahi Farmaajo waxaa uu 4-tii June ee sanadkan, Garoonka Koonis ka ballan-qaaday in uu 3 bil gudahood wax uga qaban-doono cadaaladda dalka, isaga oo yiri Waxaa noogu soo xigta Cadaaladda oo aan ballan idiinka qaaday ammaano iyo amni, waa hawl is wadata oo aan hadda wadno, caddaaladda soo fiiirsada, soo ogaada, saddex-da bil ee soo socota waxa aan ka qabanno, waa ay dhammaatay umaddan Soomaaliyeed ee dhibaateysan in xaqooda ay heli waayaan, ragga odoyaashaa oo xaakimiinta ah waxaan idiin sheegeynaa haddii awal ay jireen in guryo aad xukuntaan shan shan jeer oo isku rogtaan waqtigeeda wuu dhamaaday, In hooyo ooneysa ama qof xaqiisa u ooyaya aad dhibaateysaan waqtigeeda wuu dhamaaaday, Caddaalad baa la idiin ka rabaa, haddii aad caddaalad keeni weysaan annaga nama matashaan, shacabka ma matashaan, dowladda ma matashaan, waxaad ku dambeyneysaan xabsi. 